Anexă HCL nr....................................

**PROCEDURĂ DE SELECŢIE ADMINISTRATOR**

**în cadrul**

**Programului Operaţional Regional 2014-2020**

**Axa prioritară 2 - Îmbunătăţirea competitivităţii întreprinderilor mici şi mijlocii**

**Prioritatea de investiții 2.1 – Promovarea spiritului antreprenorial, în special prin facilitarea exploatării economice a ideilor noi și prin încurajarea creării de noi întreprinderi, inclusiv prin incubatoare de afaceri**

**Apel 2.1.B - Incubatoare de afaceri**

# Introducere

În conformitate cu prevederile:

* Ordinul ministrului delegat pentru fonduri europene nr. 6795/14.11.2017 privind aprobarea măsurii de sprijin, constând în acordarea unor ajutoare de stat și ajutoare de minimis pentru consolidarea poziției pe piață a întreprinderilor mici și mijlocii în domeniile competitive identificate în Strategia Națională de Competitivitate şi Planurile Regionale de Dezvoltare prin sprijinirea incubatoarelor de afaceri în cadrul Programului Operațional Regional 2014-2020
* OUG nr. 40/2015 privind gestionarea financiară a fondurilor europene pentru perioada de programare 2014-2020
* HG nr. 93/2016 pentru aprobarea Normelor metodologice de aplicare a prevederilor OUG nr. 40/2015 privind gestionarea financiară a fondurilor europene pentru perioada de programare 2014-2020
* Procedurii interne de selectare a partenerilor privaţi în cadrul proiectelor finanţate prin Programe Operaţionale
* Ghidului Solicitantului:”Condiții generale pentru accesarea fondurilor - Programului Operaţional Regional 2014-2020”
* Legea privind incubatoarele de afaceri 102/ 2016 și normele de aplicare ale acesteia

Primăria Orașului Miercurea Nirajului anunţă organizarea unei proceduri de selecţie a unei *entități juridice de drept public sau privat* pentru încheierea *Contractului de administrare a incubatorului de afaceri*, în vederea depunerii unei cereri de finanţare pentru CREAREA INCUBATORULUI DE AFACERI SECTORIAL ȘI DEZVOLTAREA SERVICIILOR PRESTATE ÎN CADRUL INCUBATORULUI ÎN ORAȘUL MIERCUREA NIRAJULUI, JUDEȚUL MUREȘ - în cadrul Axei prioritare 2 - Îmbunătăţirea competitivităţii întreprinderilor mici şi mijlocii, Prioritatea de investiții 2.1 – Promovarea spiritului antreprenorial, în special prin facilitarea exploatării economice a ideilor noi și prin încurajarea creării de noi întreprinderi, inclusiv prin incubatoare de afaceri, Apel 2.1.B - Incubatoare de afaceri.

# Apelul de proiecte

Obiectivul specific al acestei axe prioritare îl reprezintă consolidarea poziției pe piață a întreprinderilor mici și mijlocii în domeniile competitive identificate în Strategia Națională de Competitivitate şi Planurile Regionale de Dezvoltare.

Solicitanții eligibili în cadrul acestui apel de proiecte sunt:

* entităţile individuale care au calitatea de fondator al incubatorului de afaceri (autoritatea publică a administraţiei publice locale, instituţia sau consorţiul de instituţii de învăţământ superior acreditate, institutele, centrele şi staţiunile de cercetare-dezvoltare, camerele de comerţ, societățile, societățile cooperative, asociațiile și fundațiile, patronatele, sindicatele)
* parteneriatele dintre fondatorii incubatorului de afaceri;

Investițiile eligibile pentru co-finanțare prin acest program includ:

* Investiții finanțabile prin ajutor de stat regional:
  + Crearea incubatoarelor de afaceri sectoriale, prin construirea spațiilor aferente și dotarea acestora cu active corporale și necorporale. Este eligibilă inclusiv reabilitarea/ reconversia unui imobil existent neutilizat și dotarea acestuia cu active corporale și necorporale, în scopul creării unui incubator de afaceri. Prin ”imobil neutilizat” se înțelege acel imobil care nu a fost utilizat în nicio activitate, în anul curent depunerii cererii de finanțare și în ultimii doi ani calendaristici anteriori anului depunerii cererii de finanțare.
* Investiții finanțabile prin ajutor de minimis:
  + Dezvoltarea serviciilor prestate în cadrul incubatoarelor de afaceri

Indicatori de proiect

* Gradul de ocupare a incubatorului (suprafața ocupata/utilizată de rezidenți – firme incubate, raportata la capacitatea totala a incubatorului, exclusiv spatii administrative și/sau ocupate de administratorul incubatorului), la 2 ani de la finalizarea proiectului.
* Rata de supraviețuire a firmelor incubate, la 3 ani de la finalizarea investiţiei (componentei) finanțabile prin ajutor de stat regional - numărul firmelor active, la 3 ani de la finalizarea investiției finanțabile prin ajutor de stat regional, din cele atrase în incubator în primii 2 ani de la finalizarea acestei componente a investiției. Spațiile administrative pot include acele spații în care sunt prestate servicii suport/ conexe/ generale (altele decât cele specifice incubatorului), cum ar fi: cafenea, restaurant etc., destinate de regulă utilizatorilor incubatorului de afaceri (personal angajat, colaboratori etc)

Condiție de eligibilitate

* Solicitantul a selectat administratorul incubatorului de afaceri, până la data depunerii cererii de finanţare.
* Locul de implementare a proiectului este situat în mediul urban sau rural, în regiunea de dezvoltare în care a fost depusă cererea de finanțare.
* Solicitantul are capacitatea și resursele financiare necesare implementării optime a proiectului

Acest apel de proiecte este unul competitiv, cu depunere la termen: 09.07.2018, ora 12:00.

Valoarea finanțării nerambursabile acordate este de minimum 200.000 euro și maximum 7.000.000 euro, echivalent în lei la cursul de schimb Inforeuro valabil la lansarea apelului de proiecte.

# Condițiile impuse administratorului

Cerinţele generale pe care trebuie să le îndeplinească ADMINISTRATORUL pentru a fi selectat în vederea gestionării unei structuri de sprijinirea a afacerilor – INCUBATOR DE AFACERI –vizează crearea unui mediu favorabil, sustenabil, pentru întreprinderile mici şi mjlocii nou- înfiinţate, stimulându-le potenţialul de dezvoltare şi de viabilitate, ajutându-le să se dezvolte în perioada de început, prin asigurarea unor facilități comune și a suportului managerial necesar. De asemenea, conform legislației în vigoare, entitatea îndeplinește următoarele condiții:

1) În urma numirii sau selecţiei administratorului incubatorului de afaceri sectorial se încheie un contract de prestări servicii între fondator şi administratorul respectiv, pe o perioadă formată din perioada de incubare de 3 ani, care reprezintă un ciclu de incubare, la care se poate adăuga perioada de 2 ani de monitorizare a rezidenţilor incubatorului.

2) Fondatorii pot decide ca, la finalizarea raportului de evaluare a ciclului de incubare, să se semneze continuarea contractului.

3) Administratorul incubatorului de afaceri care îndeplineşte criteriile de performanţă pentru un ciclu de incubare de 3 ani are dreptul să solicite fondatorilor semnarea unui alt contract de prestări servicii pentru noul ciclu de incubare, în condiţiile stabilite în regulamentul de selectare şi numire a administratorului incubatorului de afaceri.

4) Calitatea de administrator al incubatorului de afaceri încetează în următoarele situaţii:

* administratorul este declarat în faliment, divizare sau dizolvare;
* neîndeplinirea de către administrator a criteriilor de performanţă stabilite în contractul de prestări servicii;
* orice alte cazuri prevăzute de legislaţia în vigoare, conform legislației în vigoare,

ADMINISTRATORUL trebuie să fie o persoană juridică, ce îndeplinește cumulativ următoarele:

1. este înregistrată ca operator economic, persoană juridică conform Legii societăţilor nr. 31/1990, republicată, cu modificările şi completările ulterioare sau conform prevederilor Ordonanţei Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare, ori este un patronat sau sindicat înregistrat conform prevederilor Legii nr. 62/2011, republicată, cu modificările ulterioare, sau funcţionează conform prevederilor Legii nr. 335/2007, cu modificările şi completările ulterioare;
2. nu este în stare de faliment ori lichidare, conform prevederilor Legii nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare;
3. deţine personal calificat, cu experienţă în managementul afacerilor, în domeniul juridic, contabil, financiar, după caz;
4. prezintă planul de dezvoltare a incubatorului de afaceri, cuprinzând modul de autofinanţare a incubatorului;
5. prezintă strategia de monitorizare a rezidenţilor incubatorului pe parcursul a 2 ani postincubare.

În cazul în care printre fondatori se află o autoritate publică, Administratorul incubatorului de afaceri are o experiență demonstrată în ceea ce privește cunoașterea mediului de afaceri din aria geografică de amplasare a incubatorului de afaceri și este capabil să ofere firmelor incubate consultanță și alte servicii de dezvoltare a afacerilor.

**ADMINISTRATORUL are următoarele obligații principale**:

a) asigură serviciile necesare pentru buna funcţionare a incubatorului de afaceri;

b) asigură atragerea de operatori economici ca rezidenţi ai incubatorului de afaceri;

c) elaborează planul de dezvoltare a incubatorului de afaceri în concordanţă cu strategiile de dezvoltare a domeniilor vizate, pe care îl supune spre aprobare fondatorului;

d) elaborează regulamentul privind funcţionarea incubatorului de afaceri;

e) monitorizează întreprinderile incubate şi pe cele aflate în faza de postincubare;

f) derulează activităţile de promovare şi atragere a potenţialilor rezidenţi;

g) elaborează raportul de activitate anual, până la 30 martie a anului următor.

**Alte atribuții, drepturi și responsabilități ce îi revin ADMINISTRATORULUI**:

1) În activitatea de gestionare şi administrare a incubatorului de afaceri, administratorul incubatorului de afaceri are dreptul de a elabora regulamente, care sunt aprobate de fondator.

2) Administratorul incubatorului de afaceri poate propune spre aprobare fondatorului regulamente în domeniile pe care le consideră necesare pentru gestionarea şi administrarea incubatorului de afaceri.

3) Elaborează modelul-cadru al contractului de incubare şi este aprobat de fondator.

4) Atrage finanțarea suplimentară.

5) Are dreptul de a primi procent din încasări, stabilit în contractul încheiat cu fondatorul.

6) Selectează proiectele apte să contribuie la dezvoltarea locală sau regională, prin dezvoltarea de afaceri şi locuri de muncă.

# Metodologia de selecție

# Evaluarea ADMINISTRATORULUI se va face în funcție de domeniul de competență, în ordinea descrescătoare a punctajului obținut, conform grilei de mai jos:

| Nr. | Criterii de selecție | Punctaj maxim |
| --- | --- | --- |
| 1 | **Administratorul are experiență în dezvoltarea societăților comerciale nou înființate (start-up)**   * + - * Până la două societăți comerciale – 10 puncte       * Între trei și cinci societăți comerciale – 20 puncte       * Peste șase societăți comerciale – 30 puncte | 30 puncte |
| 2 | **Numărul experților principali\* care vor contribui la administrarea incubatorului de afaceri sectorial**   * + - * până la 2 experți principali – 10 puncte       * pentru 3 experți principali – 20 puncte       * pentru 4 sau mai mulți experți principali - 30 puncte | 30 puncte |
| 3 | **Experiență experți** | 40 puncte |
| 3.1 | **Expert Administrator/Manager**  - **experiență specifică în domeniul funcției**  1 an – 3 puncte  2 ani – 6 puncte  3 ani – 9 puncte  peste 3 ani – 10 puncte | 10 puncte |
| 3.2 | **Expert accesare fonduri**  - **experiență specifică în domeniul funcției**  1 an – 3 puncte  2 ani – 6 puncte  3 ani – 9 puncte  peste 3 ani – 10 puncte | 10 puncte |
| 3.3 | **Expert juridic**  - **experiență specifică în domeniul funcției**  1 an – 3 puncte  2 ani – 6 puncte  3 ani – 9 puncte  peste 3 ani – 10 puncte | 10 puncte |
| 3.4 | **Expert în marketing**  - **experiență specifică în domeniul funcției**  1 an – 3 puncte  2 ani – 6 puncte  3 ani – 9 puncte  peste 3 ani – 10 puncte | 10 puncte |
|  | TOTAL | 100 puncte |

# \**Listă experți principali*

# *1. Expert Administrator/Manager – obligatoriu de inclus în propunere*

# *Studii superioare: juridice/economice/tehnice sau echivalent*

# *2. Expert accesare fonduri*

# *Studii superioare: juridice/economice/tehnice sau echivalent*

# *Certificat accesare fonduri*

# *3. Expert juridic*

# *Studii superioare: juridice*

# *4. Expert în marketing*

# *Studii superioare: economice/management – specializarea marketing/management sau echivalent*

# *Expert Secundar*

# *5. Asistent manager*

# *Studii superioare*

Punctaj minim de a intra la selecție este 30 puncte.

În cazul punctajelor egale va prevala:

* + - * Experții propuși acoperă serviciile definite, corelate cu nevoile identificate în mediul antreprenorial și sectorul economic specific incubatorului
      * Administratorul are experiență în dezvoltarea societăților comerciale nou înființate (start-up)
      * Numărul experților care vor contribui la administrarea incubatorului de afaceri sectorial

# Dosarul participanților

Organizaţiile/companiile interesate de acest anunț, vor depune completate, semnate si stampilate de reprezentantul legal, documentele solicitate in plic sigilat pe care se va specifica: “În atenţia Primăriei Orașului Miercurea Nirajului, pentru selecţia administrator al incubatorului de afaceri sectorial“

Plicul se va depune cu număr de înregistrare la sediul Primăriei Miercurea Nirajului, la adresa: Piata Bocskai Istvan nr.54, Miercurea Nirajului, județul Mureș.

e-mail: mniraj@cjmures.ro, tel. 0265 - 576004

#### Dosarele vor conține:

În copie, semnat, stampilat şi certificat conform cu originalul de către reprezentantul legal:

1. Certificatul Constatator (operatori economici)/Certificatul de Înregistrare la Judecătorie (organizații neguvernamentale) (nu mai vechi de 3 luni în cazul Certificatului Constatator),
2. Statutul/Actul Constitutiv/Certificatul Constatator prin care se face dovada ca are ca obiect de activitate desfăşurarea unor activităţi relevante pentru prezentul proiect,
3. Certificatul de Înregistrare la Registrul Comerţului (operatori economici),

In original:

1. Declaraţie pe propria răspundere a reprezentantului legal (semnata si stampilata de către acesta) că nu se încadrează în niciuna din situaţiile de excludere stipulate în cadrul Regulilor generale privind eligibilitatea solicitanţilor menţionate la punctul 2.1.1.(a) şi Regulilor generale privind partenerii în cadrul cererilor de finanţare nerambursabilă prin POR menţionate la punctul 2.1.1.(b) din Ghidul Solicitantului – Condiţii Generale,
2. Certificat de atestare fiscală privind îndeplinirea obligaţiilor de plată a impozitelor şi taxelor locale,
3. Certificat de atestare fiscala privind îndeplinirea obligaţiilor de plata a impozitelor, taxelor şi contribuţiilor de asigurări sociale la bugetul consolidat (Agenţia Naţională de Administrare Fiscală – Direcţia GeneralăaFinanţelor Publice), din care să rezulte că nu se încadrează, din punct de vedere al obligaţiilor de plată restante la bugetele publice, într-una din situaţiile în care obligaţiile de plată nete depăşesc 1/12 din totalul obligaţiilor datorate în ultimele 12 luni,
4. CV-urile EUROPASS ale experţilor cheie propuşi de candidat pentru proiect. Fiecare CV trebuie să specifice poziţia pentru care expertul este propus în proiect, trebuie să fie datat şi semnat de expert, și să conțină următoarea declarație:

*”Declar pe propria răspundere, cunoscând prevederile legii penale pentru infracțiunea de fals în declarații, că toate informațiile din prezentul CV sunt conforme cu realitatea”.*

1. Portofoliul de proiecte/contracte similare experiență în dezvoltarea societăților comerciale nou înființate (start-up)
2. Prezentarea unui plan de promovare pentru perioada de preincubare,
3. Plan de afacere pe perioada de
4. planul de dezvoltare a incubatorului de afaceri, autofinanţarea incubatorului;
5. strategia de monitorizare a rezidenţilor incubatorului pe parcursul a 2 ani postincubare;
6. Regulamentul privind gestionarea şi administrarea incubatorului de afaceri;
7. Modelul-cadru al contractului de incubare

### Criterii de verificare a conformităţii administrative

Toate documentele solicitate vor fi prezentate în limba romana şi vor fi depuse în forma precizată şi în termenul stabilit prin prezentul anunţ, asumate de reprezentantul legal (semnătură şi stampilă), după caz.

**NOTA**: Orice candidatură care nu respectă aceste cerinţe va fi automat respinsă.

Evaluarea dosarelor de participare declarate eligibile se face conform grilei de evaluare prezentate în continuare. Dosarele vor fi punctate conform grilei, maxim 100 de puncte se poate obține**. Vor fi declaraţi admişi candidaţii care întrunesc un punctaj egal cu sau mai mare de 30 de puncte.**

Rezultatul selecţiei va fi publicat in data de 22.06.2018, iar partenerii selectaţi vor fi contactaţi direct, la datele de contact furnizate la depunerea dosarelor de candidatură.

### Soluționarea contestațiilor:

Eventualele contestații se pot depune în ziua imediat următoare comunicării rezultatelor. Rezultatele definitive după analizarea contestațiilor vor fi publicate in data de 27.06.2018, în termen de cel mult 2 zile de la data soluționării acestora.

Faptul că o entitate a fost selectată ca ADMINISTRATOR conform acestei proceduri, nu creează nicio obligaţie pentru Primăria Orașului Miercurea Nirajului, în situaţia în care cererea de finanţare depusă nu a fost selectată pentru finanţare. Toate activităţile desfăşurate în timpul redactării cererii de finanţare nu fac obiectul nici unei pretenţii de natură financiară sau de orice alta natura, pentru niciuna dintre părţi.

Primăria Orașului Miercurea Nirajului îşi rezervă dreptul de a solicita documente suport suplimentare partenerilor selectaţi (de ex. cazier fiscal etc.) înainte de încheierea Contractului de administrare.

### Calendar desfășurare procedură de selecție:

* Data limită a depunerii Dosarului de înscriere 20.06.2018 ora: 15.00
* Data emiterii Raportului procedurii de selecţie: 22.06.2018
* Data publicării Anunţului cu privire la rezultatul procedurii de selecţie: 22.06.2018
* Data limită pentru contestarea rezultatului: 26.06.2018, ora 15:00
* Data soluționării contestației: 27.06.2018
* Data semnării contractului de administrare: cel târziu în 28.06.2018